**PARAIŠKA**

**TARŠOS LEIDIMUI GAUTI**

 [3] [0] [4] [4] [0] [8] [8] [0] [3]

 (Juridinio asmens kodas)

UAB „Autobrizas“, Dariaus ir Girėno g. 187, Vilnius, tel. 8 657 98100, el.p. avtobriz1@gmail.com

(Veiklos vykdytojo, teikiančio paraišką, pavadinimas, adresas, telefono, fakso Nr., elektroninio pašto adresas)

Eksploatuoti netinkamų transporto priemonių ardymo sandėlis, adresu Dariaus ir Girėno g. 187, Vilnius

(ūkinės veiklos pavadinimas, adresas)

Taisyklių 1 priedo 3 dalies 3.1. papunkčio kriterijų „Apdorojamos atliekos ir vykdoma veikla, kuriai vadovaujantis Taršos integruotos prevencijos ir kontrolės leidimų išdavimo, pakeitimo ir panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528, 1 priede nurodytoms veiklos rūšims nereikia leidimo“

 (nurodoma, kokius kriterijus pagal Taisyklių 1 priedą atitinka įrenginys)

Vyacheslav Bunkov, tel. 8 657 98100, el.p. avtobriz1@gmail.com

(kontaktinio asmens duomenys, telefono, fakso Nr., el. pašto adresas)

**BendroJI PARAIŠKOS DALIS**

**18.1. veiklos vykdytojo pavadinimas, juridinio asmens kodas, buveinės adresas, kontaktinio asmens duomenys, ūkinės veiklos objekto pavadinimas ir adresas;**

UAB „Autobrizas“ (įm. k. 304408803), buveinės adresas – Dariaus ir Girėno g. 187, Vilnius, kontaktinis asmuo – Vyacheslav Bunkov, tel. 8 657 98100, el. p. avtobriz1@gmail.com. Ūkinės veiklos objekto pavadinimas – eksploatuoti netinkamų transporto priemonių ardymo sandėlis. Veikla bus vykdoma sandėlyje (žr. priede Nr. 1 ir Nr. 2), adresu Dariaus ir Girėno g. 187, Vilnius. Statiniai Dariaus ir Girėno g. 187 yra išnuomoti pagal UAB „Autobrizas“ ir Arvydas Jonuška nuomos sutartį. Planuojama ūkinė veikla bus vykdoma pastate (unikalus Nr. 1096-0005-6068) ir stoginėje (unikalus Nr. 1096-0005-6146). Pastatų nuomos sutartis pateikiama priede Nr. 2.

**18.2. trumpa aprašomojo pobūdžio informacija apie visus toje vietoje (ar keliose vietose, jei leidimo prašoma vienos savivaldybės teritorijoje esantiems keliems įrenginiams) to paties veiklos vykdytojo eksploatuojamus ir (ar) planuojamus eksploatuoti įrenginius, galinčius sukelti teršalų išmetimą (išleidimą), nurodant jų eksploatacijos pradžią, įrenginių techninius parametrus, nepriklausomai nuo to, ar tie įrenginiai atitinka Taisyklių 4.4 papunktį, įskaitant įrenginiuose naudojamas technologijas, jų pajėgumus, juose vykdomą veiklą, naudojamas medžiagas ir mišinius; išmetamų (išleidžiamų) teršalų šaltinius, išmetamus (išleidžiamus) teršalus;**

UAB „Autobrizas“ planuojama ūkinė veikla – eksploatuoti netinkamų transporto priemonių ardymas. Kadangi įmonė planuoja atliekų tvarkymo veiklą, vadovaujantis Taisyklių 1 priedo 3 dalies 3.1. papunkčio kriterijumi „Apdorojamos atliekos ir vykdoma veikla, kuriai vadovaujantis Taršos integruotos prevencijos ir kontrolės leidimų išdavimo, pakeitimo ir panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528, 1 priede nurodytoms veiklos rūšims nereikia leidimo“ įmonė turi gauti taršos leidimą. Įmonė planuoja eksploatuoti netinkamų transporto priemonių ardymo veiklą 2018 m. I-II ketvirtyje. Pradėjus netinkamų naudoti transporto priemonių ardymą, per metus planuojama išardyti iki 300 t eksploatuoti netinkamų transporto priemonių. Ūkinę veiklą planuojama vykdyti nuomojamose patalpose adresu Dariaus ir Girėno g. 187, Vilnius. Įmonėje nenumato laikyti daugiau negu 10 t eksploatuoti netinkamų naudoti transporto priemonių vienu metu. Eksploatuoti netinkamų naudoti transporto priemonių ardymo veikla bus vykdoma uždarose patalpose – pastate (unikalus Nr. 1096-0005-6068), transporto priemones ardant rankomis. Rankinis eksploatuoti netinkamų transporto priemonių ardymo būdas pasirinktas todėl, kad ardymo metu iš transporto priemonių išimamos ne tik atliekos, bet ir geros detalės bei mazgai, kurios gali būti antrą kartą panaudotos, kontroliuojamas atliekų susidarymas bei rūšiavimas.

Eksploatuoti netinkamų transporto priemonių ardymas atliekamas rankiniu būdu, naudojant autoservisų įrangą. Demontavimo zonoje po demontuojamu automobiliu pastatyta talpykla skysčiams surinkti. Demontuojama ir apdorojama taip, kad susidarytų kuo mažiau atliekų ir būtų galimas tolimesnis maksimalus transporto priemonių dalių bei komponentų. Eksploatuoti netinkamų naudoti transporto priemonių išmontavimo zonoje specialiais latakais nupilami visi skysčiai, kurie surenkami į atskiras talpas: tepalams, aušinimo skysčiui, stabdžių skysčiui ir t.t. Surinkti skysčiai perduodami tvarkyti juos tvarkančioms įmonėms. Skysčiai gali ar turi likti tose dalyse, kurios bus pakartotinai naudojamos. Pašalinus iš transporto priemonės skysčius išimami akumuliatoriai, tepalo filtrai, amortizatoriai, katalizatoriai. Nuimamas priekinis ir užpakalinis kapotai, priekinės ir užpakalinės durelės, išimamos sėdynės, išmontuojamas prietaisų skydelis ir elektros instaliacija, nuimami bamperiai, visi stiklai, sparnai, išimamas variklis, išpilami skysčių likučiai, nuimami ratai, stabdžių sistemos elementai, nuimamas duslintuvas, išmontuojami važiuoklės elementai. Nukenksmintų transporto priemonių pagrindiniai variklių, pavarų ir važiuoklės mazgai bus ardomi komplektais ar atskiromis dalimis. Pakartotiniam naudojimui tinkamos dalys, mazgai bus laikomi pastate ir stoginėje.

Pavojingos skystos ir neskystos atliekos laikomos jų nesumaišant, atskiruose sandariuose konteineriuose, paženklintuose pagal Atliekų tvarkymo taisykles. Susidariusios pavojingos atliekos bus laikomos susidariusių pavojingų atliekų laikymo zonoje, ne ilgiau kaip 6 mėnesius ir priduodamos kitiems atliekų tvarkytojams. Numatyta pavojingų atliekų laikymo zona bus uždarose patalpose, kurių danga yra atspari benzino ir kitų skysčių ardančiam poveikiui, apsaugą nuo naftos produktų ir kitų teršalų išsiliejimo užtikrins saugomas sorbentas. Nepavojingos atliekos bus laikomos ne ilgiau kaip 12 mėnesius ir priduodamos kitiems atliekų tvarkytojams. Nepavojingos atliekos bus laikomos nepavojingų atliekų laikymo zonose.

Vanduo technologiniuose procesuose nebus naudojamas, todėl nesusidarys gamybinių nuotėkų, kurios galėtų būti užterštos cheminėmis medžiagomis. Veiklos metu susidarys buitinės nuotekos. Numatoma, kad per metus buitinėse nuotekose susidarys šie vandens teršalai: 75 kg BDS7, 74 kg SM (suspenduotų medžiagų), 13 kg Nb (bendrojo azoto), 3 kg Pb (bendrojo fosforo) (1 darbuotojas vidutiniškai per dieną sukuria 68,4 g BDS7, 70 g SM (suspenduotų medžiagų), 15 g Nb (bendrojo azoto), 2,7 g Pb (bendrojo fosforo)).

Kadangi įmonė užsiims atliekų surinkimu ir tvarkymu, automobilių dalių prekyba, į įmonę ir iš jos bus gabenamos atliekos autotransportu. Eksploatuojant įmonės transporto priemones į aplinkos orą išsiskirs anglies monoksidas (CO), azoto oksidai (NOx), angliavandeniliai (CxHy), kietosios dalelės (KD) ir sieros dioksidas (SO2), tačiau išmetamų teršalų kiekis yra nereikšmingas ir dėl planuojamos ūkinės veiklos neviršys aplinkos ore ribinių verčių (išmetimų skaičiavimai, žr. priede Nr. 9). Dėl planuojamos ūkinės veiklos kvapų nesusidarys, ūkinės veiklos metu nebus naudojamos medžiagos skleidžiančios nemalonius kvapus.

Veikla bus vykdoma 5 dienas per savaitę, darbo laikas nuo 8 iki 17. Vykdoma ūkinė veikla artimiausioje gyvenamųjų namų aplinkoje neviršija leistino ekvivalentinio garso slėgio lygio 6-18 val. – 55 dBA. Pagrindinis foninio triukšmo šaltinis yra Dariaus ir Girėno g. autotransportas, oro uostas, pramonės įmonės. Vilniaus miesto autotransporto ekvivalentinio triukšmo lygio žemėlapyje dienos metu foninis triukšmas dėl Dariaus ir Girėno g. autotransporto keliamo triukšmo šalia planuojamos ūkinės veiklos dienos metus siekia 55-59 dBA, o šalia gyvenamojo namo, adresu Meistrų g. 193, siekia 55-59 dBA. Dėl geležinkelio keliamo triukšmo ekvivalentinis triukšmo lygis tiek planuojamos ūkinės veiklos vietoje, tiek ir gyvenamojo namo aplinkoje – 35-39 dBA. Kadangi netoliese yra tarptautinis Vilniaus oro uostas, triukšmo lygis planuojamos ūkinės veiklos vietoje ir šalia artimiausio gyvenamojo namo siekia 45-49 dBA. Netoli planuojamos ūkinės veiklos vietos ir gyvenamojo namo aplinkoje pramonės įmonės sukelia 40-44 dBA triukšmo foninį lygį.

Planuojamos ūkinės veiklos pagrindinis triukšmo šaltinis yra atvykstantis ir išvykstantis autotransportas. Automobilių iškrovimo, pakrovimo darbai bus vykdomi pastate. Veikla bus vykdoma uždaruose patalpose, triukšmas į aplinką nepateks, todėl foninio triukšmo lygio neįtakos. Įvertinus tai, kad į aikštelę per dieną gali atvažiuoti 12 lengvųjų automobilių (1,5 automobilio/val) ir per mėnesį 8 kroviniai automobiliai (0,4 krovininiai automobiliai per dieną arba 0,05 automobilio/val) bei priėmus, kad vidutinis važiavimo greitis bus apie 30 km/val., tai skaičiuojamas ekvivalentinis garso lygis dėl atvykstančio ir išvykstančio autotransporto aikštelėje gali siekti:

Lekv trans = 10lgN+13,3lg v+8,41 lgd+7+ ΔLp = 10lg1,55+13,3lg30+8,4lg3,23+7+0= 33 dB(A);

kur N - abejomis kryptimis pravažiuojančių transporto priemonių skaičius per valandą;

d-krovininių ir visuomeninių transporto priemonių srautas (%);

v- vidutinis transporto greitis kilometrais per valandą;

ΔLp -pataisa priklausanti nuo konkrečių sąlygų; jei yra betoninė danga pridedama 3 dB, jei yra nuo 3–7 m skiriamoji juosta –1 dB, jei transporto srautas juda įkalnėn, pataisa pridedama, o jei nuokalnėn – atimama, atsižvelgiant į jos statumą (%) (nuo 2 iki 4% - 1 dB, o nuo 4 iki 6 % - 2 dB, nuo 6 iki 8 % - 3 dB).

Įvertinus į įmones atvažiuojančio, išvažiuojančio autotransporto skleidžiamą triukšmą, Vilniaus miesto autotransporto, geležinkelio dienos metu ekvivalentinio triukšmo lygio žemėlapyje nurodytą triukšmo lygį šalia pastato, apskaičiuotas foninis triukšmas šalia planuojamos ūkinės veiklos vietos bus:

L= = 10lg(100,1\*33 +100,1\*59) =59 dB(A);

Li – ekvivalentiniai triukšmo lygiai dėl planuojamų atskirų veiklų i (iškrovimo-pakrovimo, atliekų transportavimo).

Artimiausias gyvenamasis namas šalia pareiškiamos ūkinės veiklos yra nutolęs 140 m atstumu vakarų kryptimi. Triukšmas sklindantis nuo ūkinės veiklos šaltinio link gyvenamojo namo dėl atstumo tarp triukšmo šaltinio ir skaičiuojamojo taško sumažėja 22 dB(A) [E. Mačiūnas] ir siekia 37 dB.

LA ekv ter = LA ekv – ΔLA ekv ats – ΔLA ekv ekr – ΔLA ekv želd = 59–22=37 dB(A),

kur LA ekv ter – triukšmo lygis skaičiuojamajame teritorijos taške, dB(A);

LA ekv – šaltinio ekvivalentinis triukšmo lygis, dB(A);

ΔLA ekv ats – triukšmo lygio sumažėjimas dB(A), priklausomai nuo atstumo tarp triukšmo šaltinio ir skaičiuojamojo taško;

ΔLA ekv ekr – triukšmo lygio sumažėjimas dB(A) dėl ekranų, esančių triukšmo sklidimo kliūtimi;

ΔLA ekv želd – triukšmo lygio sumažėjimas dB(A) dėl želdinių.

Pagal Lietuvos higienos normą HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, gyvenamųjų ir visuomeninės paskirties pastatų aplinkoje, išskyrus transporto sukeliamą triukšmą, ekvivalentinis leistinas garso slėgio lygis 6-18 val. – 55 dBA, maksimalus garso slėgio lygis – 60 dBA. Triukšmo lygis artimiausio gyvenamojo namo aplinkoje dėl planuojamos ūkinės veiklos neviršys Lietuvos higienos normos HN 33:2011 ribinių verčių.

**18.3. įrenginio eksploatavimo vietos sąlygos (aplinkos elementų, į kuriuos bus išmetami (išleidžiami) teršalai foninis užterštumo lygis pagal atskirus iš įrenginio veiklos vykdymo metu išmetamus (išleidžiamus) teršalus, geografinės sąlygos (kalnas, slėnis ir pan., atvira neapgyvendinta vietovė ir kt.). Foninis aplinkos oro užterštumo lygis yra pagal foninio aplinkos oro užterštumo ir meteorologinių duomenų naudojimo tvarką įvertintas aplinkos oro užterštumo lygis;**

Planuojamos ūkinės veiklos metu oro teršalų išmetimas iš stacionarių šaltinių į gamtinę aplinką nenumatomas, administracinės patalpos bus šildomos elektra. Eksploatuojant transporto priemones numatomas teršalų išsiskyrimas iš mobilių taršos šaltinių, tačiau išmetamų teršalų kiekis yra nereikšmingas ir neviršys aplinkos ore ribinių verčių (žr. priede Nr. 9).

Planuojama ūkinė veikla pagal Vilniaus miesto savivaldybės teritorijos bendrąjį planą bus vykdoma verslo, gamybos, pramonės teritorijoje. Ūkinė veikla bus vykdoma žemės sklype (unikalus Nr. 4400-0370-6323), žemės sklypo plotas 1,4760 ha**.** Žemės sklypo tikslinė naudojimo paskirtis - kita, naudojimo būdas - pramonės ir sandėliavimo objektų teritorija. Nekilnojamo turto registro centrinio duomenų banko išrašas pateikiamas priede Nr. 1. Statiniai Dariaus ir Girėno g. 187 yra išnuomoti pagal ir UAB „Autobrizas“ ir Arvydo Jonuškos nuomos sutartį. Planuojama ūkinė veikla bus vykdoma pastate (unikalus Nr. 1096-0005-6068), plotas 320,61 m2, žemės sklype pažymėta 7P1p, ir stoginėje (unikalus Nr. 1096-0005-6146), plotas 147 m2, žemės sklype pažymėta 13I1g. Pastatų nuomos sutartis pateikiama priede Nr. 2. Žemės sklypo planas pridedamas priede Nr. 11.

Teminis žemėlapis su pažymėtomis gretimybėmis pridedamas priede Nr. 6. Planuojama vieta yra Vilniaus m. pakraštyje. Šalia planuojamos ūkinės veiklos vietos prekybos, pramoninę ir sandėliavimo ūkinę veiklą vykdo kitos įmonės: UAB „Donmartas“ (autobusų ir krovinių automobilių remontas), UAB „Betono apsaugos sistemos" specializuojasi statybinių medžiagų betono apsaugai bei renovacijai pardavime, UAB „Vainekta“ -didmeninė prekyba, UAB „Modus motus“ – prekyba motociklais, UAB „Rolija“ – prekyba automobilių dalimis, UAB „Baltik Grupė“ maisto gamybos įrangos sandėliavimo patalpos, UAB „UC Invest“ nekilnojamojo turto nuoma. Planuojama ūkinė veikla pagal Vilniaus miesto savivaldybės teritorijos bendrąjį planą bus vykdoma verslo, gamybos, pramonės teritorijoje. Už 330 m į rytų pusę prasideda sodininkų bendrijos teritorijos, toliau tarptautinio Vilniaus oro uosto teritorija (žr. priede Nr. 6 ir Nr. 7). Artimiausias gyvenamasis namas nuo pastato, kuriame planuojama ūkinė veikla, nutolęs 140 m atstumu vakarų kryptimi, kuris patenka į verslo, gamybos, pramonės teritoriją. Šalia ūkinės veiklos vietos nėra mokyklų, ligoninių. Artimiausia gydymo įstaiga yra Naujininkų poliklinika, nutolusi 3,5 km atstumu šiaurės kryptimi, artimiausia mokymo įstaiga, Vilniaus Saulėtekio mokykla-daugiafunkcinis centras, nutolęs 3,4 km atstumu šiaurės kryptimi nuo planuojamos ūkinės veiklos vietos (žr. priede Nr. 7)**.** Artimiausias miškas, Užusienių miškas, nuo planuojamos ūkinės veiklos vietos nutolęs 110 m į pietus. 70 m atstumu nuo pastato nutolę geležinkelio bėgiai. Artimiausia nekilnojamo kultūros paveldo vertybė nuo ūkinės veiklos vietos yra Vilniaus oro uosto pastatas (unikalus kodas 5048), nutolęs 1,6 km atstumu šiaurės rytų kryptimi. Kita kultūros paveldo vertybė – Vilniaus miesto istorinė dalis, vad. Antakalniu (unikalus kodas 3720), nutolęs 3,6 km atstumu šiaurės kryptimi. Planuojama ūkinė veikla nekilnojamoms kultūros paveldo vertybėms įtakos neturės.

Ūkinė veiklos vieta nepatenka į paviršinių vandens telkinių bei vandenviečių apsaugos zonas. Esama teritorija nepriklauso saugomų teritorijų statusui. Šalia nėra Europos ekologinio tinklo Natura 2000 teritorijų, apsaugos zonų, kurioms planuojama ūkinė veikla gali turėti įtakos. Artimiausia Natūra 2000 teritorija yra Neries upė, Natura 2000 buveinių apsaugai svarbi teritorija, nutolusi 4,2 km atstumu šiaurės vakarų kryptimi nuo planuojamos ūkinės veiklos vietos, kita Natūra 2000 buveinių apsaugai svarbi teritorija – Kaukysos upės slėnis, nutolęs 4,2 km atstumu šiaurės rytų kryptimi. Teritorijai, kurioje vykdoma ir planuojama ūkinė veikla, nėra iškelta jokių Natura 2000 gamtosauginių tikslų. Panerių erozinio kalvyno kraštovaizdžio draustinis nuo planuojamos ūkinės veiklos vietos nutolęs 1,3 km atstumu šiaurės vakarų kryptimi, Pavilnių regioninis parkas, nutolęs 3,6 km atstumu šiaurės rytų kryptimi (žr. priede Nr. 7). Kadangi saugomos teritorijos nutolusios dideliu atstumu, planuojama ūkinė veikla saugomoms teritorijoms įtakos neturės. Ekonominiu atžvilgiu įmonei labai patogi vieta vykdyti planuojamą veiklą, kadangi šalia ūkinę veiklą vykdo pramonės, sandėliavimo įmonės, išvystyta privažiavimo infrastruktūra. Pasirinkta vieta yra tinkama atliekų tvarkymo veiklai. Įmonėje už aplinkos apsaugą bus atsakingas direktorius ar direktoriaus įgaliotas asmuo.

**18.5. priemonės ir veiksmai teršalų išmetimo (išleidimo) iš įrenginio prevencijai arba, jeigu tai neįmanoma, iš įrenginio išmetamo (išleidžiamo) teršalų kiekio mažinimui; kai įrenginyje vykdomos veiklos ir su tuo susijusios aplinkos taršos intensyvumas pagal technologiją per metus (ar per parą) reikšmingai skiriasi arba tam tikru konkrečiu periodu veikla nevykdoma, pateikiama informacija apie skirtingo intensyvumo veiklos vykdymo laikotarpius;**

Oro teršalų išmetimas iš stacionarių taršos šaltinių į gamtinę aplinką nenumatomas, todėl imtis papildomų priemonių dėl oro taršos nenumatoma. Pavojingų atliekų patekimas į dirvožemį, gruntinius vandenis nenumatomas, kadangi įmonėje atliekos iškraunamos, perdirbamos ir laikomos uždarose patalpose tokiu būdu apsaugant gruntinius vandenis ir dirvožemį nuo neigiamo poveikio aplinkai. Įmonėje susidariusios pavojingos ir nepavojingos atliekos tvarkant eksploatuoti netinkamas transporto priemones bus periodiškai perduodamos atliekas tvarkančioms įmonėms. Veikla vykdoma ištisus metus.

**18.6. planuojamų naudoti žaliavų ir pagalbinių medžiagų, įskaitant chemines medžiagas ir preparatus bei kurą, sąrašai, jų kiekis, rizikos/pavojaus bei saugumo/atsargumo frazės, saugos duomenų lapai;**

Įmonė yra atliekas tvarkanti įmonė, naudojamos žaliavos pateikiamos 1 lentelėje, cheminių medžiagų ir preparatų ūkinėje veikloje naudoti nenumatoma.

**18.7. įrenginyje numatytos (naudojamos) atliekų susidarymo prevencijos priemonės (taikoma ne atliekas tvarkančioms įmonėms);**

Įmonė yra atliekas tvarkanti įmonė.

**18.8. planuojami naudoti vandens šaltiniai, vandens poreikis, nuotekų tvarkymo būdai. Ši informacija neteikiama, jei yra pateikta specialiosiose paraiškos dalyse „Nuotekų tvarkymas ir išleidimas“ ir (ar) „Vandens išgavimas iš paviršinių vandens telkinių“;**

UAB „Autobrizas“ eksploatuoti netinkamų transporto priemonių ardymas bus vykdomas pastate (unikalus Nr. 1096-0005-6068), žemės sklype pažymėta 7P1p. Tvarkomos ir susidariusios atliekos bus laikomos taip pat šiame pastate. Pakartotiniam naudojimui tinkamos dalys, mazgai bus laikomi pastate (unikalus Nr. 1096-0005-6068) ir stoginėje (unikalus Nr. 1096-0005-6146), kuri žemės sklype pažymėta 13I1g (žr. priede Nr. 11). Vanduo technologiniuose procesuose nebus naudojamas. Gamybinių nuotekų įmonėje nesusidarys. Įmonės UAB „Autobrizas“ darbuotojai geriamąjį vandenį buitinėms reikmėms atsiveš plastikinėje taroje. Numatoma, kad įmonėje dirbs 3 darbuotojai (numatomas vandens poreikis bus 13 m3/metus) ir susidarančių buitinių nuotekų kiekis 13 m3/metus. Pastate vandentiekio ir buitinių nuotekų tinklų įrengta nėra. Darbuotojai naudosis kitos įmonės administraciniame pastate įrengtu tualetu (žr. priede Nr. 10), UAB „UC Invest“ pastatas nurodytas priede Nr. 6.

Į UAB „Autobrizas“ įmonės patalpas atliekos atvežamos tiekėjo autotransportu, autotransportas įvažiuoja į pastato vidų, atliekos iškraunamos pastato viduje. Įmonės teritorija yra asfaltuota. Autotransporto privažiavimui, apsisukimui naudojama bendro naudojimo asfaltuota teritorija. Teritorijoje paviršinių nuotekų surinkimo sistemos įrengta nėra ir lietaus vanduo nuo teritorijos paviršiaus bei pastatų stogų savitakos būdu nubėga bei susigeria į gruntą. Kadangi atliekų tvarkymo ir laikymo veikla bus vykdoma uždaruose pastatuose, paviršinių nuotekų tarša nenumatoma.

**18.9. informacija apie neįprastas (neatitiktines) įrenginio veiklos (eksploatavimo) sąlygas ir numatytas priemones taršai sumažinti, kad nebūtų viršijamos aplinkos kokybės normos;**

Ūkinės veiklos metu neatitikinės veiklos sąlygos nesusidarys. Įmonėje atliekų apdorojimas bus vykdomas rankiniu būdu ir naudojant įrangą, esant per dideliam atliekų kiekiui, atliekų tiekimas bus stabdomas, greičiau tvarkomos atliekos.

**Žaliavų, kuro ir cheminių medžiagų naudojimas gamyboje**

**1 lentelė. Įrenginyje naudojamos žaliavos, kuras ir papildomos medžiagos**

|  |  |  |  |
| --- | --- | --- | --- |
| **Eil. Nr.** | **Žaliavos, kuro rūšies arba medžiagos pavadinimas** | **Planuojamas naudoti kiekis, matavimo vnt. (t, m3 ar kt. per metus)** | **Kiekis, vienu metu saugomas vietoje (t, m3 ar kt. per metus), saugojimo būdas (atvira aikštelė ar talpyklos, uždarytos talpyklos ar uždengta aikštelė ir pan.)** |
| **1** | **2** | **3** | **4** |
| 1. | Švarus sorbentas | 0,25 t | 0,015 t talpa, pavojingų atliekų laikymo zonoje, sandėlyje |
| 2. | Švarios pjuvenos, pašluostės | 0,25 t | 0,015 t talpa, pavojingų atliekų laikymo zonoje, sandėlyje |

**2 lentelė. Įrenginyje naudojamos pavojingos medžiagos ir mišiniai**

Įmonėje nenaudojamos pavojingos medžiagos ir mišiniai, todėl 2 lentelė nepildoma.

**PARAIŠKOS PRIEDAI, KITA PAGAL TAISYKLES REIKALAUJAMA INFORMACIJA IR DUOMENYS**

* 1. Žemės sklypo ir pastatų nekilnojamo turto registro centrinio duomenų banko išrašai;
	2. Pastatų nuomos sutartis;
	3. Atliekų naudojimo ar šalinimo techninis reglamentas;
	4. Atliekų naudojimo ar šalinimo veiklos nutraukimo planas;
	5. UAB „Autobrizas“ sandėlio zonų išsidėstymas pagal Eksploatuoti netinkamų transporto priemonių tvarkymo taisykles;
	6. UAB „Autobrizas“ ūkinės veiklos vietos apylinkių žemėlapis M 1:2000;
	7. UAB „Autobrizas“ ūkinės veiklos vietos apylinkių žemėlapis M 1:10000;
	8. Vilniaus miesto savivaldybės teritorijos bendrojo plano ištrauka M 1:250000;
	9. Teršalų emisijos į atmosferą iš mašinų su vidaus degimo varikliais apskaičiavimas;
	10. Sutikimas dėl naudojimosi tualetu;
	11. Žemės sklypo planas, M 1:1000.

**ATLIEKŲ APDOROJIMAS (NAUDOJIMAS AR ŠALINIMAS, ĮSKAITANT PARUOŠIMĄ NAUDOTI AR ŠALINTI) IR LAIKYMAS**

NEPAVOJINGOSIOS ATLIEKOS

**1 lentelė**. Didžiausias numatomas laikyti nepavojingųjų atliekų kiekis.

Įrenginio pavadinimas \_\_\_\_\_\_\_\_\_\_Eksploatuoti netinkamų transporto priemonių ardymo sandėlis \_\_\_\_\_\_\_\_\_\_\_\_\_\_

|  |  |  |
| --- | --- | --- |
| Atliekos | Naudojimui ir (ar) šalinimui skirtų atliekų laikymas | Planuojamas tolimesnis atliekų apdorojimas |
| Kodas | Pavadinimas | Patikslintas pavadinimas | Laikymo veiklos kodas (R13 ir (ar) D15)  | Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t |
| 1 | 2 | 3 | 4 | 5 | 6 |
| **Tvarkymo metu susidarančios** |
| 16 01 22 | Kitaip neapibrėžtos sudedamosios dalys | Gumos, sėdynės, apmušalai ir kt. | R13, D15 | 44,16 | R5, S5, R12, R1, D10 |
| 16 01 06 | Eksploatuoti netinkamos transporto priemonės, kuriose nebėra nei skysčių, nei kitų pavojingų sudedamųjų dalių | Eksploatuoti netinkamos transporto priemonės, kuriose nebėra nei skysčių, nei kitų pavojingų sudedamųjų dalių | R13, D15 | S5, R12 |
| 16 01 17 | Juodieji metalai | Juodieji metalai | R13, D15 | S5, R12 |
| 16 08 01 | Panaudoti katalizatoriai, kuriuose yra aukso, sidabro, renio, rodžio, paladžio, iridžio arba platinos (išskyrus 16 08 07 | Panaudoti katalizatoriai, kuriuose yra aukso, sidabro, renio, rodžio, paladžio, iridžio arba platinos, išskyrus pavojingų medžiagų | R13, D15 | S5, R4, R5, R12 |
| 16 01 03 | Naudoti nebetinkamos padangos | Naudoti nebetinkamos padangos | R13, D15 | R3, R4, R5, S5, R12 |
| 16 01 19 | Plastikai | Plastiko bamperiai, posparniai, automobilio detalės | R13, D15 | S5, R12 |
| 16 01 19 | Plastikai | Stiklo pluošto bamperiai, automobilio detalės | R13, D15 | S5, R12 |
| 16 01 18 | Spalvotieji metalai | Spalvotieji metalai | R13, D15 | S5, R12 |
| 16 01 22 | Kitaip neapibrėžtos sudedamosios dalys | Laidai, generatoriai, starteriai | R13, D15 | R5, S5, R12, R1, D10 |
| 16 01 12 | Stabdžių trinkelės | Stabdžių trinkelės | R13, D15 | S5, R12 |
| 16 01 20 | Stiklas | Stiklo atliekos | R13, D15 | S5, R12 |

**2 lentelė**. Didžiausias numatomas laikyti nepavojingųjų atliekų kiekis jų susidarymo vietoje iki surinkimo (S8).

Nenumatoma laikyti nepavojingas atliekas jų susidarymo vietoje iki surinkimo (S8), todėl 2 lentelė nepildoma.

**3 lentelė**. Numatomos naudoti nepavojingosios atliekos.

Naudoti nepavojingas atliekas nenumatoma, todėl lentelė nepildoma.

**4 lentelė**. Numatomos šalinti nepavojingosios atliekos.

Šalinti nepavojingas atliekas nenumatoma, todėl lentelė nepildoma.

**5 lentelė**. Numatomos paruošti naudoti ir (ar) šalinti nepavojingosios atliekos.

Paruošti naudoti nepavojingas atliekas nenumatoma, todėl lentelė nepildoma.

6. Kita informacija pagal Taisyklių 24.2 papunktį.

Eksploatuoti netinkamų transporto priemonių ardymo metu susidaro dideli kiekiai juodojo ir spalvotojo metalo laužo, kuris perduodamas metalų tvarkytojams. Susidariusios juodojo ir spalvotojo metalo laužo atliekos bus laikomos pagal patvirtintą Lietuvos Respublikos ūkio ministro 2010 m. rugsėjo 6 d. įsakymą Nr. 4-678 „Dėl Netauriųjų metalų laužo ir atliekų apskaitos ir saugojimo taisyklių ir netauriųjų metalų laužo ir atliekų supirkimo vietų įrengimo reikalavimų patvirtinimo“.

PAVOJINGOSIOS ATLIEKOS

**1 lentelė**. Didžiausias numatomas laikyti pavojingųjų atliekų kiekis.

Įrenginio pavadinimas \_\_\_\_\_\_\_\_\_\_\_\_Eksploatuoti netinkamų transporto priemonių ardymo sandėlis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Pavojingųjų atliekų technologinio srauto žymėjimas | Pavojingųjų atliekų technologinio srauto pavadinimas | Atliekos kodas | Atliekos pavadinimas | Patikslintas atliekos pavadinimas | Naudojimui ir (ar) šalinimui skirtų atliekų laikymas | Planuojamas tolimesnis atliekų apdorojimas |
| Laikymo veiklos kodas (R13 ir (ar) D15)  | Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t  |
| 1 | 2 | 3 | 4 | 5 | 6 | 7 | 8 |
| **Tvarkomos atliekos** |
| TS-10 | Naudoti netinkamos transporto priemonės ir jų atliekos | 16 01 04\* | Eksploatuoti netinkamos transporto priemonės | Eksploatuoti netinkamos transporto priemonės | R13 | 9 | S5 |
| **Tvarkymo metu susidarančios atliekos** |
| TS-02 | Nechlorintos, nehalogenintos alyvų atliekos | 13 02 08\* | Kita variklio, pavarų dėžės ir tepalinė alyva | Panaudoti tepalai | R13, D15 | 0,3 | S5, R12, R1, D10 |
| TS-03 | Naftos produktais užteršti dumblai, gruntai ir atliekos  | 15 02 02\* | Absorbentai, filtrų medžiagos (įskaitant kitaip neapibrėžtus tepalų filtrus), pašluostės, apsauginiai drabužiai, užteršti pavojingosiomis medžiagomis | Absorbentai, filtrų medžiagos (įskaitant kitaip neapibrėžtus tepalų filtrus), pašluostės, apsauginiai drabužiai, užteršti pavojingosiomis medžiagomis | R13, D15 | 0,03 | S5, R12, R1, D10 |
| TS-06 | Baterijų ir akumuliatorių atliekos | 16 06 01\* | Švino akumuliatoriai | Švino akumuliatoriai | R13, D15 | 0,35 | S5, R12 |
| TS-10 | Naudoti netinkamos transporto priemonės ir jų atliekos | 16 01 21\* | Pavojingos sudedamosios dalys, nenurodytos 16 01, 07-16 01 11, 16 01 13-16 01 14 ir 16 01 23-16 01 25 | Amortizatoriai | R13, D15 | 0,3 | R4, R5, S5, R12 |
| Naudoti netinkamos transporto priemonės ir jų atliekos | 16 01 14\* | Aušinamieji skysčiai, kuriuose yra pavojingųcheminių medžiagų | Aušinamieji skysčiai, kuriuose yra pavojingųcheminių medžiagų | R13, D15 | S5, R12, R1, D10 |
| Naudoti netinkamos transporto priemonės ir jų atliekos | 16 01 21\* | Pavojingos sudedamosios dalys, nenurodytos 16 01, 07-16 01 11, 16 01 13-16 01 14 ir 16 01 23-16 01 25 | Kuro filtrai | R13, D15 | R4, R5, S5, R12 |
| Naudoti netinkamos transporto priemonės ir jų atliekos | 16 01 21\* | Pavojingos sudedamosios dalys, nenurodytos 16 01, 07-16 01 11, 16 01 13-16 01 14 ir 16 01 23-16 01 25 | Oro filtrai | R13, D15 | R4, R5, S5, R12 |
| Naudoti netinkamos transporto priemonės ir jų atliekos | 16 01 13\* | Stabdžių skystis | Stabdžių skystis | R13, D15 | S5, R12, R1, D10 |
| Naudoti netinkamos transporto priemonės ir jų atliekos | 16 01 07\* | Tepalų filtrai | Tepalų filtrai  | R13, D15 | R4, R5, S5, R12 |

**2 lentelė**. Didžiausias numatomas laikyti pavojingųjų atliekų kiekis jų susidarymo vietoje iki surinkimo (S8).

Nenumatoma laikyti pavojingas atliekas jų susidarymo vietoje iki surinkimo (S8), todėl 2 lentelė nepildoma.

**3 lentelė**. Numatomos naudoti pavojingosios atliekos.

Naudoti pavojingas atliekas nenumatoma, todėl lentelė nepildoma.

**4 lentelė**. Numatomos šalinti pavojingosios atliekos.

Šalinti pavojingas atliekas nenumatoma, todėl lentelė nepildoma.

**5 lentelė**. Numatomos paruošti naudoti ir (ar) šalinti pavojingosios atliekos.

Įrenginio pavadinimas\_\_\_\_Eksploatuoti netinkamų transporto priemonių ardymo sandėlis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Pavojingųjųatliekų technologinio srauto žymėjimas | Pavojingųjų atliekų technologinio srauto pavadinimas | Atliekos kodas | Atliekos pavadinimas | Patikslintas atliekos pavadinimas | Atliekų paruošimas naudoti ir (ar) šalinti |
| Atliekos paruošimo naudoti ir (ar) šalinti veiklos kodas (D8, D9, D13, D14, R12, S5)  | Projektinis įrenginio pajėgumas t/m. |
| 1 | 2 | 3 | 4 | 5 | 6 | 7 |
| TS-10 | Naudoti netinkamos transporto priemonės ir jų atliekos | 16 01 04\* | Eksploatuoti netinkamos transporto priemonės | Eksploatuoti netinkamos transporto priemonės | S5 | 150 |
| R12 | 150 |

6. Kita informacija pagal Taisyklių 24.2 papunktį.

Per metus bus išardoma 300 t eksploatuoti netinkamų naudoti transporto priemonių. Eksploatuoti netinkamos transporto priemonės superkamos arba nemokamai priimamos iš fizinių ir juridinių asmenų. Vienu metu įmonėje, pastate, numatoma laikyti 9 t eksploatuoti netinkamas transporto priemones ir iki 1 t kitų ardymo metu susidarančių atliekų. Visos atliekos, susidariusios vykdant planuojamą ūkinę veiklą perduodamos įmonėms turinčioms leidimą tvarkyti tos rūšies atliekas. Įmonėje numatomos šios priemonės atliekoms paruošti naudoti pakartotinai: eksploatuoti netinkamos transporto priemonės apdorojamos (išardomos) ir gautos antriniam panaudojimui tinkamos detalės parduodamos, susidarančios pavojingos ir nepavojingos atliekos perduodamos atliekas tvarkančioms įmonėms. Eksploatuoti netinkamos transporto priemonės bus laikomos, ardomos pagal patvirtintas Lietuvos Respublikos aplinkos ministro 2003 m. gruodžio 24 d. įsakymą Nr. 710 „Dėl eksploatuoti netinkamų transporto priemonių tvarkymo taisyklių patvirtinimo“. Susidariusios juodojo ir spalvotojo metalo laužo atliekos bus laikomos pagal patvirtintą Lietuvos Respublikos ūkio ministro 2010 m. rugsėjo 6 d. įsakymą Nr. 4-678 „Dėl Netauriųjų metalų laužo ir atliekų apskaitos ir saugojimo taisyklių ir netauriųjų metalų laužo ir atliekų supirkimo vietų įrengimo reikalavimų patvirtinimo“.

**deklaracija**

Teikiu paraišką Taršos leidimui gauti.

Patvirtinu, kad šioje paraiškoje pateikta informacija yra teisinga, pilna ir tiksli.

Neprieštarauju, kad leidimą išduodanti institucija paraiškos arba jos dalies kopiją, išskyrus informaciją, kuri šioje paraiškoje nurodyta kaip komercinė (gamybinė) paslaptis, pateiktų tretiesiems asmenims. Komercinė (gamybinė) paslaptis nepateikiama.

Parašas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_2018-01-25\_\_\_\_\_\_\_\_\_\_\_

(veiklos vykdytojo arba jo įgalioto asmens)

\_\_\_\_\_\_\_\_\_\_ DIREKTORIUS VYACHESLAV BUNKOV \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo vardas, pavardė, pareigos *(pildoma didžiosiomis raidėmis))*

1. **ŽEMĖS SKLYPO IR PASTATŲ NEKILNOJAMO TURTO REGISTRO CENTRINIO DUOMENŲ BANKO IŠRAŠAI;**

**2. PASTATŲ NUOMOS SUTARTIS;**

**3. ATLIEKŲ NAUDOJIMO AR ŠALINIMO TECHNINIS REGLAMENTAS;**

**4. ATLIEKŲ NAUDOJIMO AR ŠALINIMO VEIKLOS NUTRAUKIMO PLANAS;**

**5. UAB „AUTOBRIZAS“ SANDĖLIO ZONŲ IŠSIDĖSTYMAS PAGAL EKSPLOATUOTI NETINKAMŲ TRANSPORTO PRIEMONIŲ TVARKYMO TAISYKLES;**

1. **UAB „AUTOBRIZAS“ ŪKINĖS VEIKLOS VIETOS APYLINKIŲ ŽEMĖLAPIS**

**M 1:2000**

1. **UAB „AUTOBRIZAS“ ŪKINĖS VEIKLOS VIETOS APYLINKIŲ ŽEMĖLAPIS**

**M 1:1000**

1. **VILNIAUS MIESTO SAVIVALDYBĖS TERITORIJOS BENDROJO PLANO IŠTRAUKA M 1:250000**
2. **TERŠALŲ EMISIJOS Į ATMOSFERĄ IŠ MAŠINŲ SU VIDAUS DEGIMO VARIKLIAIS APSKAIČIAVIMAS**
3. **SUTIKIMAS DĖL NAUDOJIMOSI TUALETU;**
4. **ŽEMĖS SKLYPO PLANAS, M 1:1000.**